
ประกาศสำนักอำนวยการพรรคอนาคตใหม่ 

เรื่อง รับสมัครบุคคลเข้ารับการคัดเลือกเป็นพนักงานพรรคอนาคตใหม่ 


ด้วยสำนักอำนวยการพรรคอนาคตใหม่มีความประสงค์รับสมัครบุคคลเข้ารับการคัดเลือกเป็น 
พนักงานธุรการเพื่อปฏิบัติงานตามภารกิจในฝ่ายกฎหมาย ตำแหน่งทนายความ ฉะนั้น อาศัยอำนาจตามข้อ 9 แห่ง 
ระเบียบสำนักเลขาธิการพรรคอนาคตใหม่ เรื่อง การบริหารงานบุคคลพนักงานพรรคอนาคตใหม่ พ.ศ. 2562 จึง 
ประกาศรับสมัครบุคคลเพื่อคัดเลือกเป็นทนายความ โดยมีรายละเอียดดังต่อไปนี้ 

1. ชื่อตำแหน่งที่จะดำเนินการคัดเลือก 

ตำแหน่งประเภท พนักงานปฏิบัติงาน 

ชื่อตำแหน่ง ทนายความ 

อัตราว่าง 2 อัตรา 

2. การจ่ายเงินค่าจ้าง 

การจ่ายเงินค่าจ้าง รายเดือนแห่งปฏิทิน 

3. ลักษณะของงานที่ปฏิบัติ 

(1) ตรวจสอบข้อเท็จจริง ข้อกฎหมาย และพยานหลักฐาน เพื่อจัดทำคำฟ้อง คำให้การ คำ 
อุทธรณ์ คำแก้อุทธรณ์ ฎีกา แก้ฎีกา ตลอดจนคำร้อง คำขอ คำแถลง คำชี้แจง หรือเอกสารทางกฎหมายอื่นใด 
ตลอดจนดำเนินกระบวนพิจารณาคดีในศาลยุติธรรม 

(2) ตรวจสอบข้อเท็จจริง ข้อกฎหมาย และพยานหลักฐาน เพื่อแจ้งความร้องทุกข์หรือ 
กล่าวโทษกับพนักงานสอบสวนเพื่อดำเนินคดีอาญา ประสานงานกับพนักงานสอบสวน พนักงานอัยการ หรือ 
ทนายความคู่กรณี 


(3) บันทึก สรุป วิเคราะห์และเสนอความเห็นทางกฎหมายต่อผู้มีอำนาจในการตัดสินใจ 
หรือวินิจฉัยชี้ขาดทางกฎหมายที่มีผลต่อการดำเนินงานของส่วนงานในพรรค เพื่อเป็นข้อมูลสนับสนุนการพิจารณาของ 
ผู้มีอำนาจในการตัดสินใจการในการนั้น 

(4) ยกร่างหรือตรวจร่างสัญญา หรือเอกสารทางกฎหมายตามที่ได้รับมอบหมาย 

(5) ติดต่อประสานงาน ให้บริการข้อมูล โดยให้คำปรึกษา แนะนำการดำเนินการแก้ไข 
ปัญหาเกี่ยวกับงานในหน้าที่ให้เป็นไปตามกฎหมายแก่บุคลากรหรือส่วนงานในพรรคได้เป็นอย่างดี 

4. คุณสมบัติทั่วไป คุณสมบัติเฉพาะตำแหน่ง และลักษณะต้องห้าม 

4.1 คุณสมบัติทั่วไป 

(1) มีอายุ'ไม่ตํ่าก'ว่า 24 ปีบริบูรณ์นับถึงจันปิดรับสมัคร 

(2) ไม่เคยเป็นบุคคลล้มละลายทุจริต 

(3) ไม่เคยถูกลงโทษไล่ออก ปลดออก หรือให้ออกจากราชการ รัฐวิสาหกิจ หน่วยงาน 
อื่นของรัฐ หรือเอกชนอื่นใด 



(4) ปฏิบัติงานประจำสำนักงานใหญ่พรรคอนาคตใหม่ และสามารถเดินทางไป 
ต่างจังหวัดได้ตามที่ได้รับมอบหมายจากผู้บังคับบัญชา 

4.2 คุณสมบัติเฉพาะตำแหน่ง 

(1) สำเร็จการศึกษาในระดับไม่ตํ่ากว่าปริญญานิติศาสตร์บัณฑิต 

(2) มีใบอนุญาตว่าความ 

(3) มีประสบการณ์ทำงานมาแล้วไม่น้อยกว่าสามปี 

(4) มีความรู้ความสามารถในการใช้งานโปรแกรมคอมพิวเตอร์พื้นฐาน อันได้แก่ 

1\ /แโ: โ๐ร๐กี:ผ๐ โป, (V ใ 10ท๐5๐บั 11X061 และ 1\^เ0โ05อกี; ?๐พ 6โ? ๐ เก'!: ได้เป็นอย่างดี 

(5) สามารถสื่อสารภาษาอังกฤษได้เป็นอย่างดี จะได้รับการพิจารณาเป็นพิเศษ 

4.3 ลักษณะต้องห้าม 

(1) มีคดีพิพาทกับพรรคหรือผู้ดำรงตำแหน่งในพรรค 

(2) เป็นบุคคลล้มละลาย 

(3) เป็นลูกจ้าง หรือผู้รับจ้างของรัฐ หน่วยงานของรัฐ รัฐวิสาหกิจ หรือหน่วยงานอื่นของรัฐ 
หรือพนักงานหรือลูกจ้างของราชการส่วนท้องถิ่น หรือเอกชนอื่นใดนับแต่วันทำสัญญาจ้าง 
กับพรรคอนาคตใหม่เป็นต้นไป 

(4) เคยเป็นกรรมการบริหารพรรคการเมืองอื่น เจ้าหน้าที่ในพรรคการเมืองอื่น หรือ 
อาสาสมัครของพรรคการเมืองอื่น มาแล้วไม่เกินสามปีนับถึงวันเปิดรับสมัครตามประกาศนี้ 

(5) เป็นผู้อยู่ในระหว่างถูกสั่งพักงาน หรือถูกสั่งให้ออกจากงานไว้ก่อน 

(6) เป็นสมาชิกพรรคการเมืองอื่น 

(7) เป็นโรคติดต่อร้ายแรงที่ปรากฏอาการเด่นชัดหรืออยู่ในระยะแพร่กระจายเชื้อ อัน 
เป็นอุปสรรคต่อการปฏิบัติงาน 

5. การรับสมัคร 

ให้ผู้ประสงค์จะสมัคร สมัครไต้ทางไปรษณีย์อิเล็กทรอนิกส์ แโ (ฐ)!บ! นโธ 1๖ โพ ล โป เวล โ!^ .๐ โ? ตั้งแต่ 
วันที่ 18 พฤศจิกายน พ.ศ. 2562 เป็นต้นไป จนกว่าจะปิดรับสมัคร ตลอด 24 ชั่วโมง ไม่เว้นวันหยุดทำการ ตาม 
ขั้นตอนดังนี้ 

5.1 ให้ผู้สมัครกรอกข้อมูลลง “แบบฟอร์มใบสมัครงาน” แนบท้ายประกาศนี้ เป็น “ใบสมัครงาน” 

5.2 ส่งใบสมัครงานพร้อมหลักฐานประกอบเป็นไฟล์ ?อ? ทางไปรษณีย์อิเล็กทรอนิกส์ตามที่ระบุ 
ไว้ข้างต้นให้แก่พรรคเพื่อพิจารณา 

6. หลักฐานประกอบการสมัคร มีดังนี้ 

(1) สำเนาบัตรประจำตัวประชาชนที่ยังไม่หมดอายุ 

(2) ใบสมัครงานตามข้อ 5 

(3) สำเนาหลักฐานการศึกษาและระเบียนแสดงผลการเรียน (7 โลก ร0 โ แว!:) โดยต้อง 
สำเร็จการศึกษาและได้รับอนุมัติจากผู้มีอำนาจอนุมัติภายในวันปิดรับสมัคร 

(4) สำเนาบัตรประจำตัวทนายความ 



(5) ประวัติส่วนตัวโดยย่อ (86รน๓6) 

(6) สำเนาทะเบียนบ้าน 

(7) สำเนาใบสำคัญเปลี่ยนชื่อ หรือชื่อสกุล ถ้ามี 

(8) สำเนาหนังสือรับรองการผ่านงาน หรือสำเนาหลักฐานการว่าความในศาลไม่น้อยกว่า 

สิบคดี 

ทั้งนี้ สำเนาหลักฐานทุกฉบับให้ผู้สมัครเขียนรับรองว่า “สำเนาถูกต้อง” และลงลายมือชื่อ วันเดือน 
ปี กำกับไว้มุมล่างขวาของสำเนาหลักฐานนั้น ทุกหน้า 

7. เงื่อนไขการรับสมัคร 

พรรคอนาคตใหม่ขอสงวนสิทธิจารณาเอกสารการสมัครเฉพาะผู้สมัครที , ยืนเอกสารตามข้อ 6 
ครบถ้วนทุกรายการ และได้กรอกข้อความในเอกสารใบสมัครงานและหลักฐานประกอบการสมัครครบถ้วนสมบูรณ์ 
และไต้ดำเนินการตามข้อ 5 ครบถ้วนทุกขั้นตอน ในกรณีที่ยื่นใบสมัครงานหรือเอกสารประกอบการสมัคร หรือกรอก 
ข้อความในเอกสารดังกล่าวไม่ครบถ้วนสมบูรณ์ หรือไม่ได้ดำเนินการสมัครครบถ้วนทุกขั้นตอน ถื อว่าผู้สมัครนั้นสละ 
สิทธี้การสมัครงาน 

8. การทดสอบความรู้และทักษะการปฏิบัติงาน 

เมื่อพรรคอนาคตใหม่ได้ตรวจสอบใบสมัครงานและหลักฐานประกอบการสมัครแล้ว เห็นว่า ถูกต้อง 
สมบูรณ์ เจ้าหน้าที่แผนกทรัพยากรบุคคลจะตอบกลับไปรษณีย์อิเล็กทรอนิกส์ของผู้สมัครรายนั้น และหรื อโทรศัพท์ 
ประสานงานเพื่อกำหนดวันทดสอบความรู้และนัดสัมภาษณ์งาน ณ สำนักงานใหญ่พรรคอนาคตใหม่ 

ในกรณีที่เจ้าหน้าที่แผนกทรัพยากรบุคคลไต้ตอบกลับไปรษณีย์อิเล็กทรอนิกส์ของท่านแล้ว และ 
ผู้สมัครมิได้ตอบรับภายในกำหนดสิบวัน หรือเจ้าหน้าที่ไม่สามารถโทรศัพท์ติดต่อผู้สมัครได้เป็นระยะเวลาห้าวัน ให้ถือ 
ว่า ผู้สมัครนั้นสละสิทธิการทดสอบทักษะและรับการสอบสัมภาษณ์ 

9. การทำสัญญาจ้างผู้ผ่านการทดสอบและสัมภาษณ์ 

พรรคจะแจ้งกำหนดวันทำสัญญาจ้างให้ผู้สมัครที่ผ่านการคัดเลือกตามข้อ 8 ทราบต่อไป 

ประกาศ ณ วันที่ 18 เดือนพฤศจิกายน พ.ศ. 2562 


(นายชร ไกรไทยศรี) 

หัวหน้าแผนกทรัพยากรบุคคล 
พรรคอนาคตใหม่ 

